5 หุ้นรับเหมาบวกคึก! เก็งเปิดซองสีม่วงใต้วันนี้ CK นำทีมพุ่ง 4%
5 หุ้นรับเหมาบวกคึก! เก็งเปิดซองสีม่วงใต้วันนี้ CK นำทีมพุ่ง 4% โบรกชี้ตัวเต็งคว้างาน หนุน Backlog นิวไฮแตะ 1.4 แสนลบ.
5 หุ้นรับเหมาบวกคึก! เก็งเปิดซองสีม่วงใต้วันนี้ CK นำทีมพุ่ง 4% โบรกชี้ตัวเต็งคว้างาน หนุน Backlog นิวไฮแตะ 1.4 แสนลบ.
1 ก.พ. 2565

ผู้สื่อข่าวรายงานว่า วันนี้(1ก.พ.65) หุ้นกลุ่มรับเหมาปรับตัวขึ้นแรงนำโดย บริษัท ช.การช่าง จำกัด (มหาชน)  หรือ CK  ณ เวลา 12.12 น. อยู่ที่ระดับ 22.00 บาท เพิ่มขึ้น 0.90 บาท หรือ 4.27% โดยทำจุดสูงสุดที่ 22.20 บาท และทำจุดต่ำสุดที่ 21.30 บาท ด้วยมูลค่าการซื้อขาย 170.55 ล้านบาท
ขณะที่ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ณ เวลา 12.04 น. อยู่ที่ระดับ 14.80 บาท เพิ่มขึ้น 0.40 บาท หรือ 2.78% โดยทำจุดสูงสุดที่ 14.90 บาท และทำจุดต่ำสุดที่ 14.60 บาท ด้วยมูลค่าการซื้อขาย 134.99 ล้านบาท
ส่วนบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD  ณ เวลา 12.06 น. อยู่ที่ระดับ 2.20 บาท เพิ่มขึ้น 0.04 บาท หรือ1.85 % โดยทำจุดสูงสุดที่ 2.22 บาท และทำจุดต่ำสุดที่ 2.18 บาท ด้วยมูลค่าการซื้อขาย 23.856 ล้านบาท
ส่วนบริษัทเนาวรัตน์พัฒนาการ จำกัด (มหาชน) หรือ NWR ณ เวลา 12.14 น. อยู่ที่ระดับ 1.00 บาท เพิ่มขึ้น 0.01 บาท หรือ1.01 % โดยทำจุดสูงสุดที่ 7.52 บาท และทำจุดต่ำสุดที่ 0.99 บาท ด้วยมูลค่าการซื้อขาย 7.52 ล้านบาท
ด้านบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ  ณ เวลา 12.14 น. อยู่ที่ระดับ 5.80 บาท เพิ่มขึ้น 0.10 บาท หรือ 1.75 % โดยทำจุดสูงสุดที่ 5.85 บาท และทำจุดต่ำสุดที่ 5.75 บาท ด้วยมูลค่าการซื้อขาย 2.13 ล้านบาท
นายประสิทธิ์ รัตนกิจกมล ผู้อำนวยการฝ่ายวิจัย บล.เอเซียพลัส กล่าวว่า ในวันนี้(1 ก.พ.65) จะมีการเปิดซองเทคนิค และซองราคาจ้างก่อสร้างงานโยธา โครงการรถไฟฟ้าสายสีม่วงใต้ ช่วงเตาปูน-ราษฎร์บูรณะ (วงแหวนกาญจนาภิเษก)ในวันนี้  หลังจากได้เปิดให้ยื่นซองประมูลไปแล้ว ซึ่งคาดว่าน่าจะทราบรายชื่อผู้เสนอราคาต่ำสุด และน่าจะสามารถเซ็นสัญญาในเดือนมี.ค.นี้
โดยรอบนี้มีผู้ยื่นซองฯ 5 ราย ประกอบด้วย บมจ.ซิโน-ไทย เอ็นจีเนียริ่ง แอนด์ คอน (STEC) จับมือกับบมจ.ช.การช่าง (CK), บมจ.อิตาเลียนไทย ดีเวล๊อปเมนต์ (ITD) จับมือกับ บมจ.เนาวรัตน์พัฒนาการ (NWR) และ บมจ.ยูนิค เอ็นจิเนียริ่ง แอนด์คอนสตรัคชั่น (UNIQ)
ด้านบล.เคทีบีเอสที ระบุในบทวิเคราะห์ว่ามีมุมมองเป็นบวกต่อ STEC จากแนวโน้มกำไรปี 2565 ที่จะฟื้นตัวสูงในรอบ 3 ปีและกลับมาเป็นขาขึ้น จากโควิด-19 ที่คลี่คลายขึ้นและการเริ่มงานใหม่หลายโครงการ ขณะที่ backlog ยังสูงถึง 1 แสนล้านบาท (รวมงานอู่ตะเภา) และยังมีลุ้นโครงการอื่นเพิ่มเติมนับจากนี้ โดยเฉพาะสายสีม่วงใต้ที่จะมีการประกาศผลในวันนี้ (1 ก.พ.)
ประเมินกาไรปกติไตรมาส 4/64 อยู่ที่ 175 ล้านบาท ลดลง 28% เทียบช่วงเดียวกันของปีก่อน แต่ฟื้นตัว โต 29%เทียบไตรมาสก่อนหน้า(ไม่รวมกำไรพิเศษจากการตีราคาอสังหาริมทรัพย์เพื่อการลงทุน) กาไรปกติที่ลดลง เทียบช่วงเดียวกันของปีก่อน เป็นไปตามการส่งมอบโครงการใหญ่ เช่น รัฐสภา และต้นทุนวัสดุก่อสร้างที่เพิ่มขึ้น ด้านกาไรปกติที่ฟื้นตัวต่อเนื่องเทียบไตรมาสก่อนหน้าได้ปัจจัยหนุนหลักจากงานก่อสร้างที่เร่งตัวได้ดีขึ้นหลังการผ่อนคลายมาตรการปิดแคมป์ในไตรมาส 3/64 และ GPM ที่ทยอยฟื้นตัว
พร้อมปรับประมาณการกำไรปกติปี 2564 ขึ้น โต6% เป็น 634 ล้านบาท (ลดลง 27% เทียบช่วงเดียวกันของปีก่อน) จากไตรมาส 4/64 ที่ฟื้นตัวได้ดีกว่าคาด และยังคงประมาณการกาไรปกติปี 2565 ที่ 1.1 พันล้านบาท ฟื้นตัวสูง โต76% เทียบช่วงเดียวกันของปีก่อน ราคาหุ้นปรับตัวลง แต่ in line กับ SET ในช่วง 1 เดือน จึงคงคำแนะนา “ซื้อ” จาก 1) แนวโน้มผ่านจุดต่ำสุดแล้ว ขณะที่ backlog ปัจจุบันยังสูงถึง 1 แสนล้านบาท
โดยในปี 2565 จะมีการเริ่มงานใหญ่หลายโครงการ ได้แก่ งาน O&amp;M มอเตอร์เวย์ M6 &amp; M81, สนามบินอู่ตะเภา, และทางคู่เด่นชัยฯ, 2) มี catalyst จากโครงการสายสีม่วงใต้ ซึ่งจะประกาศผลผู้ชนะในวันนี้ (1 ก.พ.) และลงนามสัญญาในไตรมาส 2/65 และ 3) ปัจจุบันเทรดที่ 2565 PER 19.7x (-0.5SD below 3-yr average PER)
อย่างไรก็ตามแนะนำ ซื้อ STEC และ CK จากพื้นฐานมั่นคง มีงานในมือ (Backlog) ที่รองรับการสร้างรายได้ การทำกำไรที่ผ่านมาทำได้ค่อนข้างดี ให้ราคาเป้าหมายไว้ที่ 18.00 บาท และ 25.00 บาท ตามลำดับ
บล.ฟินันเซีย ไซรัส ระบุในบทวิเคราะห์วันนี้(1 ก.พ.2565) ว่า  มองข้ามแนวโน้มกำไรไตรมาส 4/2564 ที่ไม่เด่นตามปัจจัยฤดูกาลโดยเฉพาะ CKPและไม่มีปันผลจาก TTW แต่ให้น้ำหนักกับทิศทางการรับงานใหม่มากกว่าโดยล่าสุดเซ็นสัญญารถไฟทางคู่เด่นชัย ทำให้ Backlog ขยับขึ้นเป็น 4.7 หมื่นลบ.
ขณะที่โรงไฟฟ้าหลวงพระบางมีโอกาสได้ข้อสรุปภายในปีนี้ และวันนี้ติดตามการประกาศผลรถไฟฟ้าม่วงใต้ ซึ่งกลุ่ม JV CK-STEC เป็นตัวเต็ง คาดหนุนการเร่งขึ้นของ Backlog ทำจุดสูงสุดใหม่แตะ 1.4 แสนลบ.ภายในปีนี้คงราคาเป้าหมาย 26 บาท แนะนำ “ซื้อ”